b"\n_START_ARTICLE_\nLeyte\n_START_SECTION_\nKasaysayan\n_START_PARAGRAPH_\nAng manlalakbay na si Ruy L\xc3\xb3pez de Villalobos ay unang dumating sa pulo noong 1543 at ipinangalan ang lugar bilang Las Islas Felipinas.\n_START_SECTION_\nLabanan sa Golpo ng Leyte\n_START_PARAGRAPH_\nAng Labanan sa Golpo ng Leyte ay naganap sa mga karagatang nakapalibot sa pulo simula noong 23 Oktubre hanggang 26 Oktubre 1944. Iyon ang pinakamalaking labanang pandagat sa modernong kasaysayan, kung saan tinatayang 212 mga barko ng Amerika ang nakipaglaban sa mga 60 barko ng Imperyo ng Hapon, kasama na ang mga barking pandigma nitong Yamato' at ang Musashi._NEWLINE_Naganap ang unang labanan sa Leyte noong 20 Oktubre 1944. Isang matagumpay na pagsakop ng mga Alyadong bansa sa pulo ang naganap at naging isang mahalagang bahagi ng tuluyang pagkapanalo ng hukbong Pilipino at Amerikano sa Pilipinas.\n_START_SECTION_\nEkonomiya\n_START_PARAGRAPH_\nUmaasa ang ekonomiya ng Leyte sa agrikultura.  Itinatanim ang palay sa mga mababang patag na lugar, partikular sa may Tacloban, habang pagtatanim ng buko, para sa langis nito, ang pangunahing pinagkukunan ng kabuhayan sa mga bulubunduking lugar.  Isang pangunahing pinagkukunan ng kabuhayan ng mga residente ang pangingisda.\n_START_SECTION_\nPampolitika\n_START_PARAGRAPH_\nNahahati ang Leyte sa 40 bayan at 3 lungsod._NEWLINE_Isang malayang lungsod ang Lungsod ng Ormoc sa Leyte.  Pinamamahalaan ito na malaya sa lalawigan at hindi naghahalal ang mga residente ng mga opisyal ng lalawigan, na nakasaad sa kasulatan ng lungsod."